open-index/open-wikipedia-markdown huggingface dataset:
Bjørn Hitdølakjempes saga

***Bjørn Hitdølakjempes saga*** (norrønt *Bjarnar saga Hítdœlakappa*) er en islendingesaga fra ca 1220. Historien foregår i årene 1000–1025 nær Snæfellsnes og handler om uvennskapet mellom skalden og kjempen Bjørn og hans rival Tord (*Þórður skáld Kolbeinsson*).

Bjørn, som beskrives som «a promising young man: *snimma mikill vexti ok rammr at afli, karlmannligr ok sæmiligr at sjá*», forlover seg med Oddny før han reiser til Norge for å vinne ære og rikdom. Oddny skal vente på ham i tre år. Tord blir venn med Bjørn i Norge, hvor de begge oppholder seg hos Eirik Jarl over vinteren. Tord lover å ta med et bud fra Bjørn til Odnny, men forfalsker meldingen, og gifter seg med Oddny etter å ha satt ut et rykte om at Bjørn har dødd i Norge. Historien ender med Bjørns død; «fortællingen om hans sidste kamp er som heltedigtning: han verger sig, alene, mot 24 mand; dødssaaret, sunken i knæ, verger han sig endnu». Etter dødsfallet blir Tord dømt på Tinget. Saken mot ham føres av Bjørns venn Torstein.

Sagaen regnes sammen med Gunnlaug Ormstunges saga, Kormáks saga og Hallfreðar saga til en gruppe sagaer som kalles «skaldesagaer»: de har en skald som hovedperson, og har en kjærlighetsintrige.

Sagaen er oversatt til nynorsk som *Soga um Bjørn Hitdølakappe* (1926) til bokmål som *Sagaen om Bjørn Hitdølakjempe* (1951) og *Bjørn Hitdølakjempes saga* (2014).

## Referanser
Ytrebygda kirke

**Ytrebygda kirke**, også kalt **Ytrebygda nærkirke**, er en arbeidskirke i Ytrebygda bydel i Fana i Bergen. Kirken tilhører Fana sokn, og ble vigslet av biskop Halvor Nordhaug 18. desember 2011. Det hadde da blitt jobbet med planer om en kirke i bygden siden 1960-tallet. ABO Plan & Arkitektur har tegnet kirken.

Kunsten i kirken er laget av Per Odd Aarrestad fra Sandnes i Rogaland.


Fil:Ytrebygda kirke altartavle.jpg|Alteret og altertavlen.
Fil:Ytrebygda kirke kor.jpg|Kirkerommet, korpartiet og altertavlen i kirken.


## Referanser


## Eksterne lenker
* Fana menighet om Ytrebygda kirke
* Referat fra vigslingen hos Fanaposten
Gardisten

***Gardisten*** er en leiravis for Hans Majestet Kongens Garde. Det ble utgitt første gang i 1946, etter at flere leiravis&shy;prosjekter hadde dødd ut etter kort tid. Gardisten utkommer tre ganger årlig; et nummer på våren, et på sommeren og et til jul. Opplaget er 4 000 eksemplarer. Vernepliktige gardister ved Gardens mediesenter står for produksjonen av bladet.

Til julenummeret i 2012 fikk Gardisten et eksklusivt intervju med kong Harald V, der han blant annet sier at han nok ville blitt offiser om han ikke ble konge.

## Formål
Formålet med *Gardisten* er først og fremst å holde gardistene i Hans Majestet Kongens Garde oppdatert på nyheter om avdelingen. I tillegg benyttes avisen som medlemsblad for gardeveteranene i Norsk Gardistforbund.

*Gardisten* distribueres også til Slottet, Forsvarsdepartementet, Stortinget, Oslo politidistrikt og en rekke andre sivile og militære avdelinger i hele Norge.

## Referanser


## Eksterne lenker
* Gardisten nr. 1 2011
* Gardisten nr. 2 2011
* Gardisten nr. 3 2011
* Gardisten nr. 4 2011
* Gardisten nr. 1 2012
* Gardisten nr. 2 2012 
* Gardisten nr. 3 2012
* Gardisten nr. 4 2012 (Eksklusivt intervju med kongen)
Amqui

**Amqui** er en by i La Matapédia i Bas-Saint-Laurent i Québec i Canada. I 2011 hadde den 6&nbsp;322 innbyggere.  

## Referanser


## Eksterne lenker
*
Kjersti Mo

**Kjersti Mo** (født 1974) er en norsk redaktør, journalist og næringslivsleder. Hun har siden 2019 vært direktør i Norsk filminstitutt.

Fra 2004 til 2008 var hun redaktør og prosjektleder for programmet *[[Puls (TV-program)|Puls]]* i NRK, hvor hun også var programleder en periode i 2005. Etter NRK-perioden var hun redaktør for bladet *[[Kamille]]* og en del av ledergruppen i Egmont Publishing.  

Mo er utdannet cand. mag. ved Universitetet i Oslo, og har en bakgrunn som tillitsvalgt i AUF og Elevorganisasjonen.
 
## Referanser
Roberto Ferrari

**Roberto Ferrari** er navnet til flere personer:

*Roberto Ferrari (turner) (1890–1954)
*Roberto Ferrari (fekter) (1923&ndash;1996)
*Roberto Ferrari (friidrettsutøver) (født 1967)
*Roberto Ferrari (syklist) (født 1983)
Eline Dalland

**Eline Dalland** (født 1968) er en norsk journalist og kommunikasjonsrådgiver. Hun har bakgrunn fra blant annet TV 2, NRK og Stiftelsen Norsk Luftambulanse, NRC Group Norge, og har siden mars 2025 vært kommunikasjonsdirektør på Ahus. 

Dalland er utdannet cand. mag ved Universitetet i Bergen og har journalistikk fra Høgskolen i Volda. 

Hun startet journalistkarrieren som reporter i ''TV 2-nyhetene'' hvor hun var ansatt fra 1995 til 1997. Hun var deretter journalist i ''VG'' i ti år før hun i 2007 ble ansatt i NRK. Her startet hun som helsejournalist og var redaktør for helsemagasinet ''Puls'' fra 2010 til 2012. I 2013 ble hun ansatt i Stiftelsen Norsk Luftambulanse. Her var ansatt som kommunikasjonsrådgiver (2013–2017) og kommunikasjonsdirektør (2017–2021). Hun var deretter seniorrådgiver i Spoon Agency ett års tid før hun begynte som kommunikasjonsdirektør NRC Group Norge. 

## Referanser
Økonomi- og Indenrigsministeriet

**Økonomi- og Indenrigsministeriet** var et dansk ministerium med ansvar for saker vedrørende økonomi, statistikk og innenriksområdet.

Ministeriet ble opprettet i forbindelse med Helle Thorning-Schmidts regjerings tiltreden 3. oktober 2011 ved overførsel av saker fra de Økonomi- og Erhvervsministeriet, Indenrigs- og Sundhedsministeriet, Finansministeriet og fra It- og Telestyrelsen. Det ble nedlagt 28. juni 2015 og oppgavene ble flyttet til Finansministeriet, Social- og Indenrigsministeriet, Energi-, Forsynings- og Klimaministeriet og Skatteministeriet.

Minister var Morten Østergaard (R). Departementssjef i ministeriet var Sophus Garfiel.

## Ministeriets saksområder
Bortsett fra de saker som ble ført med over i Ministeriet for Sundhed og Forebyggelse, så overtok Økonomi- og Indenrigsministeriet alle de saksområder som tidligere hørte under Indenrigs- og Sundhedsministeriet.

Fra Økonomi- og Erhvervsministeriet overtok det nye ministeriet alle saker om statistikk og makroøkonomi, herunder Danmarks Statistik og Det Økonomiske Råd.

Fra Finansministeriet overtok det nye ministeriet saker vedrørende utarbeidelse av konjunkturovervåkning og -vurdering, internasjonal økonomi, bortsett fra EUs budsjett og finansielle perspektiver.

Fra Ministeriet for Videnskab, Teknologi og Udvikling har det nye ministeriet overtatt en stor del av It- og Telestyrelsen.

## Institusjoner under ministeriet
* Anvendt KommunalForskning
* Danmarks Statistik
* Det Økonomiske Råd
* KREVI
* Statsforvaltningerne

## Referanser


## Eksterne lenker
*
Sunderøya

**Sunderøya** er ei øy i Øksnes kommune i Nordland. Øya ligger i sundet mellom Tindsøya og Langøya, og har et areal på ca. 0,5 km² og høyeste punkt Storhågen på 40,5 moh. Sunderøya har naturlig havn, og var et aktivt handelssted og fiskevær med 30 innbyggere i 1900, men er i dag fraflyttet.

Den er ei av flere øyer i Øksnes Vestbygd. Blant andre øyer i dette området er Dyrøya, Nærøya og Tindsøya.

Sunderø poståpneri ble opprettet 26. april 1872. Det ble flyttet til Tinden 23. januar 1913. Sunderøya fikk elektrisk strøm i februar 1962, som det siste stedet i nåværende Øksnes kommune.

## Referanser


## Eksterne lenker
* Origo.no: Kulturminner langs leia fra Barkestad til Sunderøy - Sunderøya Gnr 2 (bildegalleri)
*Kuling.net: Sunderøya (besøkt 16. mars 2012)
Visttasvággi

**Visttasvággi** er en dal øst for Kebnekaisemassivet i Kiruna kommune i Sverige.

Sammen med dalen Alisvággi avgrenser de øvre delene av dalene fjellmassivet Påssustjåkka.
Klima-, Energi- og Forsyningsministeriet

**Klima-, Energi- og Forsyningsministeriet** (tidligere **Energi-, Forsynings- og Klimaministeriet**, **Klima-, Energi- og Bygningsministeriet**, eller kun **Klimaministeriet**) er et dansk ministerium. 

Det ble opprettet som Klima- og Energiministeriet ved regjeringsdannelsen etter folketingsvalget 2007, hvor ministeriets første minister ble Connie Hedegaard (K). 24. november 2009 ble hun etterfulgt av Lykke Friis (V). Ved regjeringsdannelsen etter Folketingsvalget 2011 skiftet ministeriet navn, samtidig med at Martin Lidegaard (R) ble ny minister.

Klima- og Energiministeriets oppgaver hørte tidligere til Miljøministeriets og Transport- og Energiministeriets ansvarsområder. Ministeriet har ansvaret for den nasjonale og internasjonale klimainnsatsen, saker vedrørende avfallsforbrenningsanlegg, nasjonale geologiske undersøkelser for Danmark og Grønland, ansvaret for statens eierskap av 50 prosent av aksjekapitalen i Nunaoil A/S samt lovgivning på energiområdet.

Etter regjerings- og navneskiftet i 2011 overtok ministeriet dessuten administrasjonen av statens kontoreiendommer fra Finansministeriet, administrasjonen av universitetsbygninger fra Ministeriet for Forskning, Innovation og Videregående Uddannelser og saker vedrørende byggeri fra Erhvervsministeriet.

Under ministeriet er det følgende styrelser, institusjoner, nevnder, råd og utvalg:
* Danmarks Meteorologiske Institut
* Energistyrelsen
* Energiklagenævnet
* Elsparefonden
* Energitilsynet
* Energinet.dk (Særlig Offentlig Virksomhed)
* GEUS
* Nordsøenheden og Nordsøfonden
* EUPD
* Det Rådgivende Energiforskningsudvalg 
* Fællesrådet vedrørende mineralske råstoffer i Grønland

## Referanser


## Eksterne lenker
*
Helene Sandvig

**Helene Beate Sandvig** (født 1968) er en norsk journalist og programleder ansatt i NRK. 

Sandvig er utdannet journalist fra Høgskolen i Volda.

Hun kom til NRK i midten av 1990-årene. Deretter hadde hun et kort opphold i *[[Dagbladet]]* før hun i 1998 returnerte til NRK. Her har hun blant annet vært programleder i helseprogrammene *[[Helse-refleks]]*, *[[Puls (TV-program)|Puls]]* og dokumentarserien *[[Helene sjekker inn]]* (2016–2020). Sistnevnte innbrakte henne prisen som beste kvinnelige programleder under Gullruten 2018.

I 2019 utgav hun boka *Et langsomt farvel* på Kagge Forlag. Boka er en personlig beskrivelse om hennes far som gikk bort i demens i 2015. 

## Referanser


## Eksterne lenker
*
Kina under OL

**[[Kina]]** deltok første gang i olympiske leker i Sommer-OL 1952 i Helsingfors, men deltok så ikke igjen før i Vinter-OL 1980 i Lake Placid. De har siden deltatt i samtlige påfølgende vinterleker. Kinas neste deltakelse i sommerlekene var i Sommer-OL 1984 i Los Angeles og de har deltatt i samtlige påfølgende sommerleker. I tiden før og under den kinesiske borgerkrigen deltok utøvere fra Kina i Sommer-OL 1932 i Los Angeles, Sommer-OL 1936 i Berlin og Sommer-OL 1948 i London under navnet Republikken Kina sammen med Taiwan, men tok da ingen medaljer.

Konflikter med Kinesisk Taipei om rettighetene til å benytte navnet *Kina* gjorde at Kina boikottet sommer-OL fra Sommer-OL 1956 i Melbourne til og med Sommer-OL 1980 i Moskva.

Hongkong har en egen nasjonal olympisk komité, og deltar i olympiske leker med selvstendig tropp.

## Kina som arrangør
Kina har arrangert sommerlekene én gang og vinterlekene én gang. 

*Beijing er den første byen som har arrangert både et sommer-OL og et vinter-OL.

## Medaljeoversikter

## Eksterne lenker
* Kinas OL-statistikk på Olympedia.org
* Kinas OL-statistikk  på Sports-reference.com
Guobirvággi

**Guobirvággi** er en ca. åtte kilometer lang dal nordvest for Kebnekaise i Kiruna kommune. Dalen munner ut i Tjäktjavagge i vest, og ender i en botn under Gaskkasbákti i øst. Sør for dalen ligger Duolbanjunečohkka, og i nord Drakryggen. Lengst inne i dalen ligger innsjøen Guobirjávrrit.

Dalen krysses som en strekning av den såkalte Jojoleden.

## Referanser
Pål Virik Nilsen

**Pål Virik Nilsen** (født 20. desember 1974) er en norsk profesjonell Offshore racerbåtkjører / Throttleman, og forfatter som er medlem i Outboardklubben i Oslo. Han har vært aktiv i *Båtrace* i over 32 år, og kjørt for kjente team som "Spirit of Norway", "Victory Team", "Maritimo" og "Team Australia".  Virik Nilsen kjører den største båtsportklassen som finnes i verden, Class-1. Han har deltatt i over 310 båtrace både i rundbane- og offshore-løp i klassene T-400, S-550, S-850, Formel 4, Formel 3, Formel 2, Formel 1, 3B, 3C, 3D, Class1, Class1 Supercat og XCAT. 

Pål Virik Nilsen er tidligere Verdensmester, 2 x Norgesmester og 3 x Australsk mester. Han har til sammen 7 internasjonale EM- og VM-medaljer i båtsport.

I 2009 ble han kåret til årets norske motorsportsutøver med sin 3.-plass i EM.

Han har utgitt to bøker, *Helt Propell* (2015) og *Båt i Hastighet* (2018). 

Pål er høyhastighetsinstruktør for fritidsbåtførere.  

## Referanser




## Eksterne lenker
* 
* 
*
Unna Reaiddávággi

**Unna Reaiddávággi**, er en dal i Kebnekaiseområdet i Kiruna kommune i Sverige. Dalen, som er relativt smal og dypt skåret, går mellom Stuor Reaiddávággi i vest og Visttasvággi i øst. Midt i dalen finnes en liten ubemannet overnattningsstue som drives av Svenska Turistföreningen. Ved siden av stuen finnes en stor bresjø og en drøyt hundre meter høy fjellskrent som kan sies å dele dalen i en øvre og nedre del.

## Referanser
Stuor Reaiddávággi

**Stuor Reaiddávággi**, er en tverrdal nord i Kebnekaiseområdet i Kiruna kommune i Sverige. Dalen strekker seg fra Visttasvággi i øst til Tjäktjavagge i vest og er relativt bred. 

Midt i dalen ligger den karakteristiske fjelltoppen Nállu og Svenska Turistföreningens fjellstue Nállustugan.

Like oppved vannskillet mellom øst og sørvest ligger Reaiddájávri, 1039 meter over havet.

## Referanser
Ishme-Dagan

**Ishme-Dagan** var ifølge den sumeriske kongelisten den fjerde kongen i det første dynastiet i oldtidsbyen Isin i nedre Mesopotamia. Han regjerte fra 2237 f.Kr. til 2218 f.Kr. 

Han var sønn av Iddin-Dagan. Han ble etterfulgt av Lipit-Eshtar. 

Ifølge inskripsjoner på en kjegle fra Ishme-Dagans regjeringstid lot han bygge en vollgrav rundt Isin og forsterket bymuren; man mener at inskripsjonen ble til etter ordre fra Ishme-Dagan selv. Det er ellers lite som er kjent fra hans regjeringstid. 

I likhet med de ti andre kongene i Isins kongerekke bekjente Ishme-Dagan og hans undersåtter seg til den sumeriske tro. Følgelig ble han som konge opphøyd til guddom, og alle skriftlige kilder fra hans tid omtaler ham som «guden Ishme-Dagan». 

## Referanser
Kinesisk Taipei under OL

**[[Kinesisk Taipei]]** er navnet Taiwan deltar med i olympiske leker. De deltok første gang under Sommer-OL 1932 i Los Angeles, Sommer-OL 1936 i Berlin og Sommer-OL 1948 i London med navnet Republikken Kina sammen med Kina. Fra og med Sommer-OL 1956 i Melbourne deltok de uten Folkerepublikken Kina men brukte fremdeles navnet *Republikken Kina*. Folkerepublikken Kina boikottet OL så lenge Den internasjonale olympiske komité (IOK) lot Taiwan delta under dette navnet. Da IOK i 1979 besluttet at Taiwan skulle delta med navnet Kinesisk Taipei, begynte Folkerepublikken Kina igjen å delta, mens Taiwan boikottet Vinter-OL 1980 i Lake Placid og Sommer-OL 1980 i Moskva i protest mot IOKs beslutning. Fra og med Vinter-OL 1984 i Sarajevo har både Folkerepublikken Kina og Kinesisk Taipei deltatt i samtlige påfølgende olympiske leker.

## Medaljeoversikter

### Som Republikken Kina

### Som Kinesisk Taipei

## Eksterne lenker
* Kinesisk Taipeis OL-statistikk på Olympedia.org
* Kinesisk Taipeis OL-statistikk  på Sports-reference.com (inkluderer Republikken Kina 1956–1976)
Jojoleden

**Jojoleden** er en ikke røysmerket vandringsled i Kebnekaisefjellene. Leden kalles også *trepassleden* ettersom den går over tre relativt høye fjellpass. Leden går fra Unna Reaiddávággi via Kaskasavagge og Guobirvággi til Tarfala. Leden går mest i høgalpin blokkmark og krever vane og kondisjon.
Tarfala

**Tarfala** (nordsamisk: *Darfál*) er navnet på den bebyggelsen som ligger øverst i høyfjellsdalen *Darfálvággi* (Tarfaladalen). Umiddelbart vest for høyfjellsdalen ligger den fjellryggen som Kebnekaises nord- og sydtopp inngår i. Øverst i Darfálvággi ligger tjernet *Darfáljávri*. 

I Tarfala har Svenska Turistföreningen (STF) en fjellstue. Cirka en kilometer i sørøstlig retning fra Tarfalastugan ligger Tarfala forskningsstation, der det bedrives feltstudier i glaciologi på Darfálvággis isbreer. Stasjonen tilhører Stockholms universitet. Forskerne studerer massebalanse, avsmeltning og andre egenskapar hos blant annet Storglaciären ved Tarfalastationen, som har engasjert vitenskapsfolk over hele verden.

Området er høyalpint og steinete. Dalen omgis foruten av Kebnekaisemassivets utløpere Norra og Södra Klippbergen også av Gaskkasbákti (2&nbsp;043 moh.), Kaskasatjåkka (2&nbsp;076 moh.), Darfálčohkka (1&nbsp;904 moh.) og Darfálbákti (1&nbsp;806 moh.). Flere isbreer munner ut i dalen; de største er Storglaciären, Isfallsglaciären og Kebnepakteglaciären. 

Området er populært for brevandring og alpin klatring. Fra Láddjuvággi går en sommer- og vinterled fram til Darfáljávri. Videre finnes ingen offisielle leder men vanlige ferdselsveier er opp over Darfálčorru og den såkalte Jojoleden mot Unna Reaiddávággi. Begge disse har bare sporadisk sti- og sommerrøysmerking og går for det meste i blokkterreng. 

Dalen er også kjent for at de meget kraftige katabatiske vindene som oppstår og den vitenskapelige stasjonen har den høyeste offisielt registrerte vindhastigheten i Sverige på 81 m/s fra den 20. desember 1992. Det har imidlertid forekommet senere episoder med ekstremt sterke vindkast hvorved minst ett tilfelle da utrustningen ble blåst i stykker og derfor ikke tillot at opplysninger om vindstyrke kunne måles.

## Referanser


## Eksterne lenker
* Tarfala forskningsstation
Opalinidae

**Opalinidae** er en liten familie av protister, som tilhører ordenen Slopalinida. De fleste opalinider liver i fordøyelsessystemet til 
springpadder (frosker og padder), men noen parasitterer også fisk, krypdyr, bløtdyr og insekter.
Kirgisistan under OL

**[[Kirgisistan]]** deltok første gang som selvstendig nasjon i olympiske leker under Vinter-OL 1994 på Lillehammer. De har siden deltatt i samtlige påfølgende sommer- og vinterleker. Utøvere fra Kirgisistan deltok tidligere som en del av Det russiske keiserdømmet (1900–1912), Sovjetunionen (1952–1988) og SUS (1992).

## Medaljeoversikter

## Eksterne lenker
* Kirgisistans OL-statistikk på Olympedia.org
* Kirgisistans OL-statistikk  på Sports-reference.com
Kiribati under OL

**[[Kiribati]]** deltok første gang i olympiske leker under Sommer-OL 2004 i Athen. Nasjonen har aldri deltatt i vinterlekene, og har heller aldri vunnet noen medalje.

## Medaljeoversikt

## Eksterne lenker
* Kiribatis OL-statistikk på Olympedia.org
* Kiribatis OL-statistikk  på Sports-reference.com
Komorene under OL

**[[Komorene]]** deltok første gang i olympiske leker under Sommer-OL 1996 i Atlanta og har siden deltatt i samtlige påfølgende sommerleker. De har aldri deltatt i vinterlekene. Komorene har aldri vunnet noen medalje.

## Medaljeoversikter

## Eksterne lenker
* Komorenes OL-statistikk på Olympedia.org
* Komorenes OL-statistikk  på Sports-reference.com
Oreolyce

***Oreolyce*** slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Middelsstore blåvinger. Hannens overside er blekt gråblå til hvit med svarte vingespisser. Undersiden er lysgrå med små, svarte flekker. Bakvingene er uten stjerter.

## Utbredelse
Slekten er utbredt i Sørøst-Asia, fra Pakistan i vest til Java i øst, også i Himalaya.

## Systematisk inndeling

* sommerfugler (Lepidoptera)
** gruppen / overfamilien dagsommerfugler (Papilionoidea)
*** familien glansvinger (Lycaenidae) 
**** delgruppen Lycaeninae (i vid forstand)
***** blåvinger (Polyommatinae) 
****** stammen Polyommatini (i snever forstand) 
******* slekten *Oreolyce* Toxopeus, 1927
******** underslekten ***Oreolyce*** i snever forstand
********* *[[Oreolyce archena]]* (Corbet, 1940)
********* *[[Oreolyce boulti]]* (Chapman, 1912)
********* *[[Oreolyce dohertyi]]* (Tytler, 1915)
********* *[[Oreolyce nearcha]]* (Frühstorfer, 1917)
********* *[[Oreolyce quadriplaga]]* (Snellen, 1892)
******** underslekten *[[Arletta]]* Hemming, 1935
********* *[[Oreolyce vardhana]]* (Moore, 1875)

## Eksterne lenker
* 
* Brower, Andrew V. Z. 2007. [''Oreolyce'' in The Tree of Life Web Project, http://tolweb.org/ http://tolweb.org 
* www.funet.fi – ''Oreolyce''
* Bilder av ''Oreolyce''-arter
Den demokratiske republikken Kongo under OL

**[[Den demokratiske republikken Kongo]]** deltok første gang i olympiske leker i Sommer-OL 1968 i Mexico by, men deltok ikke igjen før i Sommer-OL 1984 i Los Angeles. De har siden deltatt i samtlige påfølgende sommerleker. Fra 1984 til 1996 deltok de under navnet Zaire. De har aldri deltatt i vinterlekene. Den demokratiske republikken Kongo har aldri vunnet noen medalje.

## Medaljeoversikt
### Sommerleker

## Eksterne lenker
* Den demokratiske republikken Kongos OL-statistikk på Olympedia.org
* Den demokratiske republikken Kongos OL-statistikk  på Sports-reference.com
Marhashi

**Marhaši** (i eldre kilder **Warakshe**) var et rike som lå øst for Elam på det iranske platået. Det er kjent fra mesopotamiske kilder, men den presise beliggenheten er ikke identifisert. En inskripsjon som tilskrives Lugal-Anne-Mundu av Adab (kjent fra senere eksemplarer) nevner landområdet blant de sju provinsene i hans rike, mellom navnene Elam og Gutium. Riket kan ha en sammenheng med Jiroft-kulturen.

## Historie
Det er kjent at Awan-kongene i Elam stod overfor et opprør ledet av noen sumerere som førsøkte å få kontroll over markedet i Warakshe, et kongerike som tilsynelatende lå nær Elam på det iranske platået, og som var rikt på luksusprodukter av alle typer, spesielt edelstener. Under det akkadiske rike ble Warakshe erobret av Sargon av Akkad. Kongen Sidgau av Warakshe, sammen med Luh-Ishan av Awan, gjorde opprør uten hell mot Rimush, mens Hishep-ratep av Awan i allianse med Warakshe ble beseiret av Naram-Sin.

Kong Shulgi av det tredje dynastiet i Ur giftet bort sin datter Nialimmidashu til kong Libanukshabash av Marhashi i hans tjuesjette år, i et forsøk på å danne en allianse, men dette ble kortvarig, for Shulgis etterfølger Amar-Sin måtte føre krig mot den neste kongen, Arwilukpi.

## Konger
Noen konger er kjent fra inskripsjoner:

# Migirenlil (om lag 2550 f.Kr.)
# Abalgamash (om lag 2316 – 2312 f.Kr.) var i konflikt med Rimush, konge av Akkad)
# Hubshumkibi (om lag 2270 f.Kr. samtidig med Naram-Sin konge av Akkad)
# Hashibatal (om lag 2070 f.Kr. samtidig med Shulgi konge av Ur)
# Arvilukpi (om lag 2050 f.Kr. samtidig med Amar-Sin konge av Ur)
# Pariashum (om lag 2045 f.Kr. samtidig med Amar-Sin konge av Ur)
# Libanugshabash (2044–om lag 2033 f.Kr.)
# Mashhundahli (om lag 2020 f.Kr. samtidig med Ibbi-Sin konge av Ur)

## Referanser
Itylos

***Itylos*** slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Små blåvinger med forholdsvis smale, avrundede vinger uten stjerter på bakvingene. Hannens overside er fiolettblå med smalt svarte kanter, eller mer brunlige. Undersiden er uten svarte flekker, forvingen er brunoransje og bakvingen lyst gråbrun med et V-formet, svart tverrbånd.

## Levevis
Artene lever i Andesfjellene, gjerne over 3000 meter over havet.

## Utbredelse
Slekten finnes bare i Peru og Bolivia.

## Systematisk inndeling

* sommerfugler (Lepidoptera)
** gruppen / overfamilien **[[dagsommerfugler]]** (Papilionoidea)
*** familien **[[glansvinger]]** (Lycaenidae) 
**** delgruppen **[[Lycaeninae]]** (i vid forstand)
***** **blåvinger** (Polyommatinae) 
****** stammen Polyommatini (i snever forstand) 
******* slekten *Itylos* Draudt, 1921
******** *[[Itylos fumosus]]* (Balletto, 1993)
******** *[[Itylos mashenka]]* Bálint, 1993 
******** *[[Itylos mira]]* Bálint & Lamas, 1999
******** *[[Itylos pasco]]* Bálint & Lamas, 1994
******** *[[Itylos pnin]]* Bálint, 1993
******** *[[Itylos titicaca]]* (Weymer, 1890)

## Eksterne lenker
* 
* Brower, Andrew V. Z. 2007. [''Itylos'' in The Tree of Life Web Project, http://tolweb.org/ http://tolweb.org 
* www.funet.fi – ''Itylos''
* Bilde av ''Itylos titicaca''
* Bilder av ''Itylos mira''
* Bilder av ''Itylos fumosus''
Kongo under OL

**[[Kongo]]** deltok første gang i olympiske leker under Sommer-OL 1964 i Tokyo, og har deltatt i alle påfølgende sommerleker unntatt Sommer-OL 1968 i Mexico by og Sommer-OL 1976 i Montréal. De har aldri deltatt i vinterlekene. Kongo har aldri vunnet noen medalje.

## Medaljeoversikt

## Eksterne lenker
* Kongos OL-statistikk på Olympedia.org
* Kongos OL-statistikk  på Sports-reference.com
Arrapha

**Arrapha** (gammelsyrisk: ܐܪܦܗܐ; arabisk: أررابخا ,عرفة‎; tyrkisk: *Arafa*) var en assyrisk by fra oldtiden  som eksisterte i hva som i dag er byen Kirkuk i Irak. Byen ligger i irakiske Kurdistan i nærheten av elven Khasa, rundt 250&nbsp;km nord for Bagdad.

Oldtidsbyen ble grunnlagt en gang rundt 2000 f.Kr. og avledet stedets navn fra gammelakkadisk ordet *Arabkha* som senere endret seg til *Arrapha*. I 615 f.Kr. da kong Kyaxares av Medea observerte at assyrerne ble okkupert med babylonerne, invaderte han byen og gjorde den til et av de siste festningene i det nyassyriske rike. Byen var fra svært gammel av et etnisk blandet senter bestående av hurrittere, mitanniere, armenere, og er det samme i dag med kurdere, arabiske tyrkere og assyrere (kaldeiske kristne).

I 1948 ble «Arrapha» navnet på boligområdet innenfor byen Kirkuk som ble bygd av North Oil Company som et sted for å huse sine arbeidere.

## Historie
Byen ble opprinnelig grunnlagt av Zagros-Taurus-folket, beslektet med hurritterne. Disse var ellers kjent som gutiere av de som bodde på lavlandet i sørlige Mesopotamia. Under dets gamle navn Arraphkha ble byen hovedstaden til kongedømmet Gutium som er nevnt i opptegnelser på kileskrifttavler i tiden rundt 2400 f.Kr.

Det lille hurrittiske kongedømmet Arraphka hvor byen av samme navn (dagens Kirkuk) var hovedstaden, lå langs den sørøstlige kanten av området som var dominert arisk-mitanniske folk. Fra 1500 til 1360 f.Kr. var alle kongene i Assyria underlagt kongedømmet Mittani. Assyrias opprør mot det hurrittiske kongedømmet Mittani førte antagelig til at kongedømmet falt sammen på 1300-tallet f.Kr. og bidro til sist til kongedømmet endelige sammenbrudd.

Byen nådde sin store blomstring på 1000- og 900-tallet f.Kr. under assyrisk styre, men på 500-tallet f.Kr. ble Assyria erobret av sammenslutning av medere, gjenværende hurrittiske stammer, og babylonere. Den nyassyriske kongen Tiglat-Pileser III (ca 740 f.Kr.) flyttet arameiske stammer dit og gjorde Arrapha til en provins, et langt og smalt område som i dag går langs den østlige siden av Tigris og var nøkkelen til assyrisk militær kontroll over Babylonia.

Etter Akamenide-dynastiet hadde regionen underlagt sitt overherredømme, ble Kirkuk i partiske og sassanidiske områder hovedstad for et lokalt kongedømme kalt *Beth Garmai* (ܒܝܬܓܪܡܝ) på arameisk.

Det har aldri vært gjort arkeologiske undersøkelser av oldtidsbyen Arrapha.

## Referanser
Landsdómur

**Landsdómur** er riksretten på Island. Retten ble etablert i 1905 for å prøve saker mot regjeringsmedlemmer mistenkt for lovbrudd.

Landsdómur har 15 medlemmer: fem dommere fra Hæstiréttur Íslands, én sorenskriver fra distriktsretten, én professor i statsforfatningsrett og åtte personer valgt av Alltinget hvert sjette år.

Retten ble satt for første gang i 2012 i en sak mot tidligere statsminister Geir Haarde i kjølvannet av finanskrisen 2007–2010.
Terkel Rosenqvist

**Terkel Nissen Rosenqvist** (1921–2011) var en norsk kjemiker og metallurg som var professor ved Norges tekniske høgskole (NTH).

## Liv og virke
Rosenqvist ble født den 2. oktober 1921 i Aker, i nåværende Oslo. Hans foreldre var forretningsmann Einar Rosenqvist (1892–1962) og Julia (Mulka) Marija Kos (1893-1984). Hans bror var Ivan Th. Rosenqvist. Fra 1945 til 1963 var han gift med Tone Barth, Fredrik Barths søster. Senere ble han gift med Siri Sverdrup Lunden.

Han fullførte sin videregående utdanning i 1938 og ble cand.real. med hovdfag i uorganisk kjemi ved Universitetet i Oslo (UiO) i 1943. Han var deretter vitenskapelig assistent ved UiO, og arbeidet også for Elkem og Christiania Spigerverk. Han ble så ansatt ved NTH i 1945, som lektor fra 1947 og som amanuensis fra 1950 ved University of Chicago. Han ble utnevnt til dosent ved NTH i 1952, tok dr.techn.-graden i 1954 og ble utnevnt til professor ved NTH i 1955.

Rosenqvist var medlem av Det Kongelige Norske Videnskabers Selskab. Han var gjesteprofessor ved Massachusetts Institute of Technology fra 1959 til 1960, ved University of Wisconsin i 1964 og ved Middle East Technical University (for UNESCO) fra 1966 til 1968. Han bodde i Trondheim inntil han gikk bort i år 2011.

I 1974 publiserte Rosenqvist boken *Principles of Extractive Metallurgy*, hvilket ble en anerkjent lærebok i prosessmetallurgi, og ble utgitt i annen og utvidet utgave i 2004.

Han var formann i Trøndelag og Nordmøre krets av Riksmålsforbundet fra 1956 til 1959.

Han er far til sosialøkonom Charlotte Koren, psykiater Randi Rosenqvist og jurist Astri Marija Rosenqvist.

Rosenqvist gikk bort den 1. april 2011 i en alder av 89 år.

## Referanser


## Eksterne lenker
* Terkel Rosenqvists DVD-intervju finnes ved NTNU Universitetsbiblioteket
Nathan Dyer

**Nathan Antone Jonah Dyer** (født 29. november 1987) er en engelsk fotballspiller som fra 1. august 2020 er klubbløs.

## Southampton FC
Dyer ble født i Trowbridge i Wiltshire, og ble medlem av Southampton FC Academy som tenåring. Han var medlem av Southamptons ungdomslag som nådde finalen FA Youth Cup i 2005. Han imponerte i sin debut for førstelaget til Southampton FC, hvor laget vant 2–0 hjemme mot Reading FC. Senere det samme året ble lånt ut i til Burnley FC og i 2008 signert han for tre år for Southampton FC, hvor han var fram til 2011.

## Swansea City AFC
Dyer kom tilbake til Southampton ved slutten av hans tre måneder lange låneperiode utløp og ble øyeblikkelig lånt ut igjen, denne gangen til Swansea City fram til slutten av sesongen 2008–2009. Han imponerte i debuten i en 2-0 seier hjemme mot Reading. Den 24. januar skåret han i FA-cupen mot Southamptons erkerival Portsmouth FC. Den 5. april 2009 skåret Dyer åpningsmålet for Swansea mot en annen rival, Cardiff City FC.

Den 2. juni 2009 ble Dyer fast medlem av Swansea City og debuterte i åpningskampen i 2009–2010 mot Leicester City FC. Han skåret sitt første mål for Swansea den 26. september 2009, noe som ble vinnermålet mot Sheffield United FC. Den 7. november 2009 skåret Dyer sitt andre mål mot klubbens bitre rival Cardiff City FC. 

Dyer begynte sesongen 2010–2011 rimelig bra og fikk et mål mot Preston, og hadde fin form hele sesongen og supporterne i klubben gjorde ham til sist til «Årets spiller for 2010–2011».

Dyer holdt formen i neste sesong, 2011–2012. Han bidro stort i 3-2 nederlaget til Arsenal FC, hvor han skåret sitt tredje mål i Premier League, inkludert mål mot Barnsley FC i 4-2-seieren som sendte Swansea til neste runde i FA Cup og 2–0-serien over Aston Villa FC.

Den 1. september 2015 ble Dyer lån ut fra Swansea City AFC til Leicester City FC ut 2015/2016-sesongen.

## Meritter
;Swansea City AFC
* Den engelske ligacupen (1): 2012/2013

;Individuelt
* Alan Hardaker Trophy (1): 2013

## Referanser


## Eksterne lenker
*
Kortfinnegrindhval

**Kortfinnegrindhval** (*Globicephala macrorhynchus*) er en art i slekten grindhvaler og tilhører tannhvalene.

Den kortfinnede grindhvalen ligner den andre arten i slekten, langfinnet grindhval, i utseende og levevis, skjønt det også er noen forskjeller. Den kortfinnede grindhvalen finnes i alle tropiske og subtropiske havområder; i det østlige Atlanterhavet nord til Biscayabukta.

## Eksterne lenker
*
Attendorn

**Attendorn** er en Hansastad i Kreis Olpe i Sauerland i Regierungsbezirk Arnsberg i  Nordrhein-Westfalen. Byen hadde .

## Bilder

Attendorn-Südsauerlandmuseum-1.jpg|Det gamle torget med Südsauerlandmuseum
St. Johannes Baptist Attendorn.jpg|Døperen Johannes' kirke
Bieketurm Attendorn.jpg|Tårnet Bieketurm 
Bahnhof Attendorn.jpg|Jernbanestasjonen


## Referanser


## Eksterne lenker
*
Koadjutor

**Koadjutor** (latin, *coadjutor*, medhjelper) kalles den, som for en tid er ansatt som en sogneprests medhjelper, eller den prelat, som — sedvanlig på livstid og med løfte om å bli etterfølger — er ansatt som en biskops medhjelper.

Tittelen har også funnet anvendelse i protestantiske kirkesamfunn.

## Referanser
Kuwait under OL

**[[Kuwait]]** deltok første gang i olympiske leker under Sommer-OL 1968 i Mexico by, og har siden deltatt i samtlige påfølgende sommerleker. Kuwait har aldri deltatt i vinterlekene.

## Medaljeoversikt

## Eksterne lenker
* Kuwaits OL-statistikk på Olympedia.org
* Kuwaits OL-statistikk  på Sports-reference.com
Kypros under OL

**[[Kypros]]** deltok første gang i olympiske leker under Vinter-OL 1980 i Lake Placid, og har siden deltatt i samtlige påfølgende sommer- og vinterleker. Kypros vant sin første medalje under Sommer-OL 2012 i London.

## Medaljeoversikter

## Eksterne lenker
* Kypros' OL-statistikk på Olympedia.org
* Kypros' OL-statistikk  på Sports-reference.com
Laos under OL

**[[Laos]]** deltok første gang i olympiske leker under Sommer-OL 1980 i Moskva, men deltok ikke under Sommer-OL 1984 i Los Angeles. De har siden deltatt i samtlige påfølgende sommerleker. De har aldri deltatt i vinterlekene. Laos har aldri vunnet noen medalje.

## Medaljeoversikt

## Eksterne lenker
* Laos' OL-statistikk på Olympedia.org
* Laos' OL-statistikk  på Sports-reference.com
Latvia under OL

**[[Latvia]]** deltok første gang i olympiske leker under Sommer-OL 1924 i Paris. Utøvere fra Latvia hadde tidligere deltatt som en del av Det russiske keiserdømmet (1912). Etter at Latvia ble annektert av Sovjetunionen i 1940, deltok latviske utøvere som en del av Sovjetunionen fra 1952 til 1988. Etter at Latvia igjen ble selvstendige i 1991, har de deltatt i samtlige sommer- og vinterleker.

## Medaljeoversikter

## Eksterne lenker
* Latvias OL-statistikk på Olympedia.org
* Latvias OL-statistikk  på Sports-reference.com
Libanon under OL

**[[Libanon]]** deltok første gang i olympiske leker under Sommer-OL 1948 i London, og har siden deltatt i alle påfølgende sommerleker unntatt Sommer-OL 1956 i Melbourne som de boikottet i protest mot Storbritannia, Frankrike og Israels invasjon av Egypt i forbindelse med Suezkrisen samme år. De deltok første gang i vinterlekene under Vinter-OL 1948 i St. Moritz, og har deltatt i alle påfølgende vinterleker unntatt Vinter-OL 1994 på Lillehammer og Vinter-OL 1998 i Nagano.

## Medaljeoversikter

## Eksterne lenker
* Libanons OL-statistikk på Olympedia.org
* Libanons OL-statistikk  på Sports-reference.com
Kroatia under OL

**[[Kroatia]]** deltok første gang i olympiske leker som selvstendig nasjon under Vinter-OL 1992 i Albertville, og har deltatt i samtlige vinter- og sommerleker siden. Kroatiske utøvere var i perioden 1896–1912 innlemmet i enten Østerrikes eller Ungarns tropp, da Kroatia var en del av dobbeltmonarkiet Østerrike-Ungarn. I perioden 1920–1988 deltok utøvere fra Kroatia som en del av Jugoslavia.

## Medaljeoversikter

## Eksterne lenker
* Kroatias OL-statistikk på Olympedia.org
* Kroatias OL-statistikk  på Sports-reference.com
Kvinnen på Wildfell Hall

***Kvinnen på Wildfell Hall*** (engelsk: *The Tenant of Wildfell Hall*) er en roman i brevform fra 1848 av den engelske forfatteren Anne Brontë (1820&ndash;1849), først utgitt under pseudonymet *Acton Bell*.

## Figurer
* **Helen Graham** er hovedpersonen.
* **Arthur Huntingdon** er Helens ektemann.
* **Gilbert Markham** er den mannlige hovedpersonen. Venn av Helen.
* **Eliza Millward** er venn av Gilbert.
* **Mrs Markham** er Gilberts mor.
* **Peggy Maxwell** er Helens tante.
* **Master Arthur Huntington** er sønnen til Helen og Arthur.
* **Rachel** er venn av Helen.
* **Frederick Lawrence** er Helens bror.
* **Walter Hargrave** er venn av Arthur Huntingdon.
* **Ralph Hattersley** er venn av Arthur Huntingdon og Millicents ektemann.
* **Mr Grimsby** er venn av Arthur Huntingdon.
* **Fergus Markham** er Gilberts yngre bror.
* **Reverend Michael Millward** er prest. Elizas og Marys far.
* **Alice Myers** er Master Arthurs guvernante og Arthur Huntingdons kjæreste.
* **Rose Markham** er Gilberts yngre søster.
* **Jane Wilson** er venn av Eliza Millward.
* **Richard Wilson** er Janes bror. 
* **Mary Millward** er Elizas eldste søster og venn av Helen. 
* **Mrs Hargrave** er Walters mor.
* **Lord Lowborough** er venn av Arthur Huntingdon.
* **Annabella Wilmot** er Arthur Huntingdons kjæreste og Lord Lowborough kone.
* **Millicent Hargrave** er venn av Helen og Ralph Hattersleys kone.
* **Esther Hargrave** er Millicent og Walters søster, venn av Helen.

## Filmatisering
* *The Tenant of Wildfell Hall*, TV-serie fra 1968 (BBC)
* *The Tenant of Wildfell Hall*, TV-serie fra 1996 (BBC)

## Norske utgaver
* *Kvinnen på Wildfell Hall*. Oversatt og med etterord av Peter Fjågesund. Bokvennen, 2016. ISBN 9788274885745

## Referanser


## Eksterne lenker
* 
* 
* ''Complete online edition of The Tenant of Wildfell Hall (with the Prologue and the names of the chapters included)''
* 
* ''The Tenant of Wildfell Hall''  – Public Literature.
* ''The Tenant of Wildfell Hall'' – Free Public Domain Audiobook.
* 
*
Liberia under OL

**[[Liberia]]** deltok første gang i olympiske leker under Sommer-OL 1956 i Melbourne og har med unntak for Sommer-OL 1968 i Mexico by, Sommer-OL 1976 i Montréal og Sommer-OL 1992 i Barcelona deltatt i alle påfølgende sommerleker. De deltok kun i åpningsseremonien under Sommer-OL 1980 i Moskva, før de sluttet seg til den internasjonale boikotten av lekene. Liberia har aldri deltatt i vinterlekene, og de har aldri vunnet noen medalje.

## Medaljeoversikter

## Eksterne lenker
* Liberias OL-statistikk på Olympedia.org
* Liberias OL-statistikk  på Sports-reference.com
Libya under OL

**[[Libya]]** deltok første gang i olympiske leker under Sommer-OL 1964 i Tokyo, og har deltatt i alle påfølgende sommerleker unntatt Sommer-OL 1972 i München, Sommer-OL 1976 i Montréal og Sommer-OL 1984 i Los Angeles. De har aldri deltatt i vinterlekene. Libya har aldri vunnet noen medalje.

## Medaljeoversikt

## Eksterne lenker
* Libyas OL-statistikk på Olympedia.org
* Libyas OL-statistikk  på Sports-reference.com
Liechtenstein under OL

**[[Liechtenstein]]** deltok første gang i olympiske leker under Vinter-OL 1936 i Garmisch-Partenkirchen, og har siden deltatt i samtlige påfølgende vinterleker unntatt under Vinter-OL 1952 i Oslo. De deltok første gang i sommerlekene under Sommer-OL 1936 i Berlin, og har med unntak for Sommer-OL 1956 i Melbourne og Sommer-OL 1980 i Moskva deltatt i alle sommerlekene siden. Liechtenstein er den eneste nasjonen som har vunnet alle sine olympiske medaljer under vinterlekene.

## Medaljeoversikter

## Eksterne lenker
* Liechtensteins OL-statistikk på Olympedia.org
* Liechtensteins OL-statistikk  på Sports-reference.com
Barnebruden

«***Barnebruden***» er en roman av Margit Sandemo fra 1998. Originalens tittel var «*Vargens lilla lamm*». 

«Barnebruden» er en historisk roman, fra Østersjøkysten på 1400-tallet. Den omhandler Herr Svante som har fem vakre døtre. Herr Svante har et stort gods, som er truet av fattigdom på grunn av Keiserens mange kriger. Nøden står for døren, og den eneste måten han kan berge seg på, er å gifte bort døtrene mot en klekkelig medgift. Da han inviterer til gjestebud, kommer også de mystiske Strelka-brødrene, Fyrst Radagais og hans bror Prins Barim, fra det sagnomsuste Strelka-slottet, som etter sigende skulle ligge bortgjemt i en dyster trollskog. Begge brødrene får sin bruder blant Svantes døtre, den vakre Eufemia, og  barnet, den 13-årige Svanehvit, som i utgangspunktet blir med som anstand for sin eldre søster. Men Svanehvit er sterk, etter å ha blitt «oppdratt som gutt» av sin far, og blir snart elsket av alle på Strelka-slottet. Slottet rommer dog en dyster hemmelighet. Folk dør på mystisk vis. Etterhvert avdekkes hemmeligheter om innavl, blodskam, mord og løgner, og Svanehvit blir raskt hovedpersonen: Barnebruden som vokser opp til en vakker kvinne. Boken er også innlemmet som bok nr. 45 i serien «*Margit Sandemos beste føljetonger*»

## Utgivelser i utvalg
*«Barnebruden», Bladkompaniet 1998, ISBN 82-509-4003-2
*«Margit Sandemos beste føljetonger nr.45», dobbeltbok, Schibsted 2008
Drømmen om en venn

«***Drømmen om en venn***» er en roman av Margit Sandemo som ble utgitt i 1996. Originalens tittel var «*Drömmen om en vän*». I forordet til boken skriver Margit Sandemo, at denne romanen originalt er skrevet i 1963, men at hun lenge trodde manuskriptet var tapt, før det dukket opp under en flytting. Deler av historien og heltinnen har hun senere brukt i romanen «Bergtatt (roman)». Romanens hovedperson Lindis synes at livet er vanskelig. Foreldrene krangler, og behandler henne forskjellig fra sin yngre søster. Da det etterhvert går opp for henne at hun er adoptert, raser hennes verden sammen, og hun utvikler spisevegring. Midt opp i alt dette møter Lindis Lo, en mystisk person ute på heden. En ung vakker mann som samler steiner. Etterhvert viser det seg at Lo er fra en annen planet i Solsystemet, og ham og hans besetning er på forskningstur til Jorden. Lindis og Lo utvikler et kjærlighetsforhold, og romanen ender med at Lindis blir med Lo til hans planet, langt ut i solsystemt. Romanen er også utgitt som bok nr 46 i serien «*Margit Sandemos beste føljetonger*».

## Utgivelser i utvalg
*«Drømmen om en venn», Bladkompaniet 1996, ISBN 82-509-3486-5
*«Margit Sandemos beste føljetonger nr.46», dobbeltbok, Schibsted 2008
Litauen under OL

**[[Litauen]]** deltok første gang i olympiske leker under Sommer-OL 1924 i Paris. Tidligere hadde utøvere fra Litauen deltatt som en del av Det russiske keiserdømmet (1912). Etter at Litauen ble annektert av Sovjetunionen i 1940, deltok utøvere fra Litauen som en del av Sovjetunionen fra 1952 til 1988. Litauen ble igjen selvstendige i 1991, og har siden deltatt i samtlige påfølgende sommer- og vinterleker.

## Medaljeoversikter

## Eksterne lenker
* Litauens OL-statistikk på Olympedia.org
* Litauens OL-statistikk  på Sports-reference.com
Luxembourg under OL

**[[Luxembourg]]** deltok første gang i olympiske leker under Sommer-OL 1912 i Stockholm, og har siden deltatt i alle sommerlekene unntatt Sommer-OL 1932 i Los Angeles. Det ble oppdaget at Michel Théato, som vant gull i maraton for Frankrike under Sommer-OL 1900 i Paris, egentlig var fra Luxembourg. Den internasjonale olympiske komité regnet medaljen som vunnet for Frankrike, da Luxembourg på dette tidspunktet ikke hadde en egen nasjonal olympisk komité. Dette ble endret i juli 2021 slik at Théato nå er oppført som gullmedaljevinner for Luxembourg.

## Medaljeoversikter

1Michel Théato vant gull i maraton under Sommer-OL 1900 i Paris, og medaljen ble i lang tid registrert som vunnet for Frankrike. Den internasjonale olympiske komité endret dette i juli 2021 slik at Théato nå er oppført som gullmedaljevinner for Luxembourg.

## Referanser


## Eksterne lenker
* Luxembourgs OL-statistikk på Olympedia.org
* Luxembourgs OL-statistikk  på Sports-reference.com (inkluderer Michel Théatos gull i 1900)
Nikkatsu

**Nikkatsu** (日活) ble grunnlagt i 1912 og er Japans eldste filmselskap.

## Historie
Fram til krigsutbruddet var Nikkatsu det største japanske filmstudioet, men mellom begynnelsen av 40-tallet og midten av 50-tallet produserte selskapet ikke så mye film. På 60-tallet produserte studioet mye filmer i genren Yakuza Eiga (gangsterfilm). Blant annet regisserte Seijun Suzuki flere filmer i den genren. Men hans uortodokse filmer ble mislikt av studioet, og etter *[[Koroshi no rakuin]]* (Branded to Kill), som i dag anses som hans kanskje fremste film, fikk han sparken.

På slutten av 60-tallet ble den japanske filmbransjen rammet av en krise, og Nikkatsu gikk over til å bare produsere filmer i genren Roman Porno (mykporno). 

Etter å ha vært veldig nær å gå i konkurs i 1993 begynte Nikkatsu igjen å produsere filmer i flere andre genrer, for eksempel Sabus *[[DANGAN Runner]]*.

## Regissører hos Nikkatsu
*Tomu Uchida
*Seijun Suzuki (fikk sparken i 1967)
*Shohei Imamura
*Takashi Ishii

## Skuespillere
*Yujiro Ishihara
*Akira Kobayashi
*Hiroyuki Nagato
*Joe Shishido
*Hideki Takahashi
*Tetsuya Watari
*Sayuri Yoshinaga

## Eksterne lenker
*
Flyulykken på Kebnekaise

**Flyulykken på Kebnekaise** fant sted den 15. mars 2012 da et militært transportfly fra Luftforsvaret, av typen Lockheed Martin C-130J Super Hercules (reg. 5630 "Siv"), krasjet inn i den snødekte vestre fjellveggen et lite stykke under ryggen som går mellom fjellet Kebnekaises to høyeste topper. Fem norske offiserer omkom.

Flyet fra Luftforsvarets 335 skvadron ble meldt savnet da det ikke ankom Kiruna lufthavn etter planen på sin flyvning fra Evenes flystasjon. Siste radarkontakt var kl. 14.55 80&nbsp;km vest for Kiruna, nær Kebnekaise. Flyet var med på militærøvelsen Cold Response og hadde fem personer om bord under denne flyvningen. Luftforsvaret satte sine tre andre Hercules-fly på bakken. 

På grunn av ekstremt dårlig sikt i området ulykkesdagen ble søket etter flyet vanskeliggjort. Det var til tider kun fem meter sikt. De første funn av mulige vrakdeler ble gjort fredag 16. mars. Basert på ytterligere funn på breområdene Rabots glaciär og tildels på Björlings glaciär på den motsatte siden av fjellveggen, gjorde svenske myndigheter det klart 17. mars at søket etter overlevende var avsluttet. 

Ulykken ble undersøkt av Statens haverikommission i Sverige, og en foreløpig havarirapport ble fremlagt den 11. mai 2012. Flyets ferdsskriver ble funnet i fjellet den 12. august samme år og sendt til England for analyse. Ifølge den svenske havarikommisjonens rapport ble ulykken forårsaket av at «*HAZE 01* (Hercules-flyet) *ikke var oppmerksom på at flygelederne ga feilaktige klareringer og heller ikke forstod den risiko som var forbundet med å følge disse.*»

I 2019 ble det kjent at flybesetningen ikke hadde hatt kart som viste høyden på fjellet Kebnekaise. Det var en opplysning som ikke tydelig fremkom i havarirapporten, men som en intern undersøkelse i Luftforsvaret fant etter at en tidligere ansatt hadde varslet om dette i 2017.

## Omkomne
* Oblt. Truls Audun Ørpen (skvadronsjef) 
* Kapt. Ståle Garberg (flyger)
* Kapt. Bjørn Yngvar Haug (lasteleder) 
* Kapt. Siw Robertsen (lasteleder) 
* Kapt. (midl.) Steinar Utne (flytryggingsoffiser)

## Referanser


## Eksterne lenker
* Det norske Forsvarets informasjonsside om ulykken
Liste over nasjonalparker i Chile

**Liste over nasjonalparker i Chile** omfatter alle 36 nasjonalparkene i Chile. De blir administrert av Corporación Nacional Forestal (CONAF). Nasjonalparkene dekker totalt et areal på 91&nbsp;403&nbsp;km².

## Liste over nasjonalparker
Nicolae Timofti

**Nicolae Timofti** (født 22. desember 1948 i Ciutulești, i den tidligere sovjetrepublikken Moldova) er en moldovsk jurist og politiker. Han ble 16. mars 2012 valgt til Moldovas president. Den 23. desember 2016 ble han etterfulgt av Igor Dodon.

Timoftifamilien ble i 1949 deportert til Amur oblast i Sovjetunionen, hvor hans bestefar døde i 1953. Nicolae Timofti studerte jus ved universitetet i Chișinău. Han arbeidet i justisdepartementet fra 1972, som lokal dommer fra 1976 og ble utnevnt til dommer i Moldovas høyesterett i 1980. Timofti er gift og har tre sønner.

## Presidentvalget 2012
Timofti vant presidentvalget i nasjonalforsamlingen 16. mars 2012 og er landets første partiløse statsoverhode. Han regnes som pro-europeisk innstilt og valget av ham ble regnet som et mulig vendepunkt i vestlig retning for den tidligere sovjetrepublikken. Timoftis presidentkandidatur var støttet av den regjerende Alianţa pentru Integrare Europeană (Alliansen for europeisk integrasjon). Hans kandidatur var i to og et halv år blokkert av den kommunistiske opposisjon i parlamentet. Timofti fikk ved valget 62 stemmer som er en mer enn det grunnlovsbestemte flertallet på tre femdeler. Valgperioden for presidenten er fire år. Valget måtte godkjennes av Høyesterett og Timofti kunne innsettes etter 45 dager.

## Referanser


## Eksterne lenker
*